Mandan (nativos nordamerican)

Le mandan esseva un gruppo de nativos american, qui habitava le area circum le fluvio Missouri in Dakota del Nord presente. Le mandan habeva bon relationes con blancos, inter illes le viagiatores Pierre Gaultier, Sieur de La Verendrye de Canada (1738), Lewis e Clark del Statos Unite (1804-1806), e le pictor statounitese George Catlin.
Le mandan habitava le area con grande casas facite de terra. Illes habeva multe villages de si casas, totevia maladias europee como variola occideva multes. In 1790 simplemente duo villages remaneva. In 1837 le maladias de novo occurreva. le mandan remanente se junger con duo altere gruppos de nativos, le hidatsa e arikara, al terreno reservate del governamento proxime a New Town presente in Dakota del Nord. Illes se intermaritava con le altere gentes native. Le persona, qui credeva que illa esseva le ultime pur del mandan, Mattie Grinnell, moriva in 1975.

Le mysterio del indianos mandan

Nativos american o vikings o galleses?

Il ha contos que le nativos american con le nomine mandan, qui habitava le costas del Riviera Missouri in presente Dakota del Nord, includeva gente blanc. Esque isto es possibile?

Un theoria es que le mandan acceptava vikings. Il ora es cognoscite que vikings veniva a America del Nord circa le anno 1000. Le mandan habeva le fama de esser multo amical. Esque vikings habitava con illes?

Un altere theoria es super le gallese Prince Madoc. A causa de combatto inter altere chefs gallese, in 1170 ille con su gente partiva in naves pro trovar un terra plus pacific. Il habeva in le initio del habitantes europee in America del Nord poc contos super indianos qui parlava le lingua gallese. Esque il poterea esser, que illes habitava con le mandan?

Un altere affaire curiose es que le mandan ha un historia de un homine qui superviveva un grande inundation, multo similar al historia super Noe in le Biblia.

Un del prime blancos qui visitava le mandan esseva un francese-canadiano, Pierre Gaultier, Sieur de La Verendrye, durante que ille cercava le "Mar del West". Ille scribeva isto in 1738: "Le nation es miscite blanc e nigre. Le feminas es satis belle, particularmente le blancas, multes con capillos blonde."

Le capitanos statounitese William e Clark visitava le mandan in 1804 e 1806. Illes diceva nihil super gente blanc. Totevia un de lor soldatos, Joseph Whitehouse, scribeva: "Illes ha un multo blanc color." (Le honor del capitanos es famose - de Whitehouse dubitose.) 

Le pictor famose George Catlin visitava le Mandan in 1832 pro registrar con picturas lor maniera de viver. Ille scribeva: "Il ha multo multes de iste gente cuje facies es pallide. Inter le feminas es specialmente multes, cuje pelles es quasi blanc; con oculos brun, gris e blau." (Nota le parola "quasi".) Ille pensava que lor barcas esseva similar a illos del galleses. 

Le mandan mesme prefereva le idea del vikings. Un historico e superintendente previe, Terry Potter, del Parco del forte Abraham Lincoln, ubi es un village reconstruite del mandan, diceva: "Nos blancos ama le mandan. Dunque nos essaya facer les esser como nos."

Possibilemente blancos usava le idea de indianos blanc pro vender le libros que illes scribeva super lor viages al west del Statos Unite. 

Ligamines

https://www.nps.gov/places/fort-abraham-lincoln-state-park.htm

https://www.nps.gov/places/on-a-slant-village.htm

Referentias

https://www.britannica.com/topic/Mandan-people
Journal of the First Expedition of Pierre Gaultier, Sieur de LA Verendrye to the Mandan Villages on the Missouri, (traduction del francese), https://www.jstor.org

James D. McLaird: The Welsh, the Vikings, and the Lost Tribes of Israel on the Northern Plains: The Legend of the White Mandan. 1998, South Dakota States Historical Society, https://www.sdhspress.com